Coffee world สาขานี้มีมาได้สักพักนึงแล้ว ร้านอยู่ชั้น 2 ติดกับร้าน coco fresh tea and juice ถ้ามาทำธุระแถวนี้หรือต้องนั่งรอใครหรืออะไรสักพัก แนะนำลงรถไฟฟ้าสถานีอ่อนนุชเข้ามาตามทางเชื่อมกับโลตัส เดินตรงมาเรื่อยๆ ผ่านเดรี่ควีน เอสแอนด์พี ร้านชานม coco ก็ถึงแล้วค่ะ

ตัวร้านดูจากด้านนอกเหมือนจะเล็ก แต่จริงๆ ด้านในยังมีลึกเข้าไปอีกนิดทำให้มีโต๊ะเพิ่มอีก 4-5 ตัวเลย วันนี้มาใช้โปร dtac สักหน่อย โปรเบอร์ของตัวเองจะเป็นซื้อเครื่องดื่มอะไรก็ได้สามารถกดรับสิทธิ์เพื่อซื้อในราคา 49 บาท (รู้สึกสิทธิ์นี้จะใช้ได้วันละ 1 ครั้งต่อเบอร์) ปกติกินอยู่อย่างเดียว strawberry yogurt smoothies 130.- มีขนาดเดียว ชั้นล่างสุดจะเป็นเหมือนเยลลี่กับซอสสตรอเบอร์รี่+โยเกิร์ตสตรอเบอร์รี่ปั่น+วิปครีม คุ้มมากในราคาประมาณ 50.- รสชาติดีด้วย เปรี้ยวๆ หวานๆ วิปครีมนุ่มฟูอร่อย

สาขานี้น่ารักบริการดี แนะนำดีค่ะ